Karajaan Pagaruyuang

Untuak nagari nan banamo samo, caliak Pagaruyung, Tanjung Emas, Tanah Datar.

Karajaan Pagaruyuang adolah karajaan Malayu nan pernah badiri di Sumatra Barat jo daerah sakitanyo. Namo karajaan iko dirujuak dari tambo masarakaik Minangkabau, iyolah Nagari Pagaruyuang. Karajaan iko runtuah pado maso Parang Padri. Adonyo pajanjian antaro kaum Adaik jo pihak Balando, menjadikan alasan Pagaruyuang barado dalam pangawasan Balando.

Pagaruyuang dianggap sabagai panaruih dari karajaan Malayupura, nan didirian dek Adityawarman,Mhd. Nur, et al. (2016) "Perjuangan Sultan Alam Bagagar Syah Dalam Melawan Penjajah Belanda di Minangkabau pada Abad ke 19" Agam : Kementerian Pendidikan dan Kebudayaan sabagai panguaso Bhumi Malayu di Suwarnabhumi (kini Sumatra). Salain Pagaruyuang, wilayah Malayapura maliputi juo karajaan Dharmasraya jo daerah taklukan lainnyo.

Namo
Namo karajaan iko marujuak ka namo pohon nibung atau ruyuang (Oncosperma tigillarium),Anonim. 1822. Malayan Miscellanies, Vol II: The Geneology of Rajah of Pulo Percha. Printed And Published at Sumatra Mission Press. Bencoolen sarato dapek diliek dari inskripsi pado cap mohor Sultan Tunggal Alam Bagagar nan batulisan Jawi: سلطان توڠݢل عالم باݢݢر ابن سلطان خليفة الله يڠ ممڤوڽاءي تختا کراجأن دالم نݢري ڤݢرويڠ دار القرار جوهن برداولة ظل الله في العالم; nan dalam tulisan Latin dibaco: "Sulthān Tunggal Alam Bagagar ibnu Sulthān Khalīfatullāh nan mampunyoi tahta karajaan dalam negeri Pagaruyung Dārul Qarār Johan Berdaulat Zhillullāh fīl 'Ālam".Lihat:Cap mohor Bagagarsyah dari PagaruyungPado cap mohor tasabuik indak tatulih angko taun maso pamarentahannyo.

Asa usua
Dari tambo Minangkabau, indak ado pananggalan pasti dari satiok kajadian. Tambo indak jaleh pulo manyabuik Aditiawarman sabagai pandiri karajaan. Namun, babarapo batu basurek jaman itu manunjuakkan baso Adityawarman memang pernah manjadi rajo di Sarawasa/Surawasawan, kini Nagari Saruaso di Tanah Datar.

Dari manuskrip nan dipaek baliak dek Adityawarman pado bagian balakang Arca AmoghapasaKern, J.H.C., (1907), De wij-inscriptie op het Amoghapāça-beeld van Padang Candi(Batang Hari-districten); 1269 Çaka, Tijdschrift voor Indische Taal-, Land-, en Volkenkunde. disabuikan pado tahun 1347 Adityawarman mamproklamasiaan diri manjadi rajo di Malayapura, Adityawarman marupoan putra dari Adwayawarman takah nan tapaek pado Prasasti Kuburajo, jo anak dari Dara Jingga putri dari Karajaan Dharmasraya nan disabuik pulo dalam Pararaton. Inyo sabalunnyo basamo-samo Mahapatih Gajah Mada baparang manaklukan Bali jo Palembang,Berg, C.C., (1985), Penulisan Sejarah Jawa, (terj.), Jakarta: Bhratara sangkek manjabaik kamungkinan Adityawarman mamindahan pusek pamarentahannyo ka daerah padalaman Minangkabau.

Dari prasasti Suruaso nan baaksara Malayu manyabuikan Adityawarman manyalasaian pambangunan banda untuak mangairi taman Nandana Sri Surawasa nan sanantiaso kayo akan padi nan sabalunnyo dibuek dek pamannyo yaitu Akarendrawarman nan manjadi rajo sabalunnyo, sahinggo dapek dipastian sasuai jo adaik Minangkabau, pawarisan dari mamak ka kamanakan alah tajadi pado maso tersebut. Samantaro itu, pado sisi lain dari saluran irigasi tersebut ado juo sabuah prasasti nan baaksara Nagari atau Tamil, sahinggo dapek manunjuakan adanyo sakalompok masyarakaik dari selatan India dalam jumlah nan signifikan pado kawasan tersebut.

Adityawarman pado awalnyo dikirim untuak manunduakan daerah-daerah penting di Sumatra, jo bertahta sabagai raja bawahan (uparaja) dari Majapahit. Namun, dari prasasti-prasasti nan ditinggaan dek rajo iko alun ado ciek alah pun nan manyabuik sasuatu hal nan bakaikan jo Bhumi Jawa dan kudian dari berita Tiongkok diketahui Adityawarman pernah mangiriman utusan ka Tiongkok sabanyak 6 kali salamo rentang wakatu 1371 sampai 1377.

Sasudah maningganyo Adityawarman, kamungkinan Majapahit mangiriman baliak ekspedisi untuak manaklukan karajaan iko pado tahun 1409. Legenda-legenda Minangkabau mancataik partampuran dahsyat jo tantaro Majapahit di daerah Padang Sibusuk. Konon daerah tersebut dinamoan baitu dek banyaknyo mayat nan bagalimpangan di sinan. Manuruik legenda tersebut tantaro Jawa berhasil dikalahan.

Sabalun karajaan iko tagak, sabanarnyo masyarakaik di wilayah Minangkabau alah mamiliki sistem politik samacam konfederasi, nan marupoan limbago musyawarah dari babagai nagari jo luhak. Dicaliak dari kontinuitas sijarah, Karajaan Pagaruayung marupoan samacam parubahan sistem administrasi samato bagi masyarakaik satampek.

 Pangaruah Islam 
jmpl|Istano Basa Pagaruyung tampek rajo batahta

Kadatangan agamo Islam salapeh akia abaik ka-14 labiah-kurangnyo maagiah pangaruah tarutamo nan bakaitan jo sistem patrialineal, jo maagiah fenomena nan relatif baru pado masarakaik di padalaman Minangkabau. Pado awal abaik ka-16, Suma Oriental nan ditulih antaro taun 1513 jo 1515, mancataik dari katigo rajo Minangkabau, anyo ciek nan alah manjadi Muslim sajak 15 taun sabalunnyo.Cortesão, Armando, (1944), The Suma Oriental of Tomé Pires, London: Hakluyt Society, 2 vols.

Pangaruah Islam di Pagaruyuang sabana bakambang kiro-kiro pado abaik ka-16, yaitu malalui para musafir jo guru agamo nan singgah atau datang dari Aceh jo Malaka. Pado abaik ka-17, Karajaan Pagaruyuang akianyo barubah manjadi Kasultanan Islam. Rajo Islam nan patamo dalam tambo adaik Minangkabau disabuikkan banamo Sultan Alif.Batuah, A. Dt. & Madjoindo, A. Dt., (1959), Tambo Minangkabau dan Adatnya, Jakarta: Balai Pustaka.

Basamo masuaknya agamo Islam, mako aturan adaik nan indak sasuai jo ajaran agamo Islam mulai diapuih, sarato hal-hal nan pokok dalam adaik diganti supayo sasuai jo aturan agamo Islam. Namun, dalam babarapo hal masih ado sistem jo caro-caro adaik nan dipadiaan dan ikolah nan manjadi salah ciek pamicu pacahnya parang saudara nan disabuik Parang Padri. Manuruik A.A. Navis, parang iko pado mulonyo antaro kaum Padri jo kaum Adaik nan basengketo pusako rajo Pagaruyuang nan punah, sabalun Balando malibekan diri dalam paparangan.Kepper, G., (1900), Wapenfeiten van het Nederlands Indische Leger; 1816-1900, M.M. Cuvee, Den Haag.

 Wilayah kakuasaan 
Wilayah pangaruah politik Karajaan Pagaruyuang adolah wilayah tampek iduik, tumbuah, jo bakambang kabudayaan Minangkabau. Manuruik Tomé Pires dalam Suma Oriental, ranah Minangkabau salain dataran tinggi padalaman Sumatra tampek di mano rajonyo tingga, lai masuak juo wilayah pantai timua ''Arcat'' (antaro Aru jo Rokan) ka Jambi jo kota-kota palabuhan pantai barat Panchur Barus, Tiku, jo Pariaman. Dari catatan itu dinyatokan juo baso Indragiri, Siak jo Arcat marupoan bagian dari ranah Minangkabau, jo Taluak Kuantan sabagai palabuahan utamo rajo Minangkabau. Namun, balakangan daerah-daerah rantau sarupo Siak, Kampar jo Indragiri kamudian lepeh jo ditakluakkan dek Kasultanan Malaka jo Kasultanan Aceh.

Wilayah pangaruah politik Karajaan Pagaruyuang dapet juo diliek dari panyatoan Tambo (lagenda adat) babahaso Minang iko:Djamaris, Edwar, (1991), Tambo Minangkabau, Jakarta: Balai Pustaka.

Dari Sikilang Aia Bangih

Hinggo Taratak Aia Hitam

Dari Durian Ditakuak Rajo

Hinggo Sialang Balantak Basi

Sikilang Aia Bangih adolah bateh utara, kini di daerah Pasaman Barat, babateh jo Natal, Sumatra Utara. Taratak Aia Hitam adolah daerah Bengkulu. Durian Ditakuak Rajo adolah wilayah di Kabupaten Bungo, Jambi. Nan tarakia, Sialang Balantak Basi adolah wilayah di Rantau Barangin, Kabupaten Kampar, Riau sekarang. Sacaro langkoknyo, di dalam tambo dinyatoan baso Alam Minangkabau (wilayah Karajaan Pagaruyuang) adolah sabagai barikuik: 

Nan salilik Gunuang Marapi
Saedaran Gunuang Pasaman
Sajajaran Sago jo Singgalang
Saputaran Talang jo Kurinci
Dari Sirangkak nan Badangkang
Hinggo Buayo Putiah Daguak
Sampai ka Pintu Rajo Hilia
Hinggo Durian Ditakuak Rajo
Sipisau-pisau Hanyuik
Sialang Balantak Basi
Hinggo Aia Babaliak Mudiak
Sailiran Batang Bangkaweh
Sampai ka ombak nan badabua
Sailiran Batang Sikilang
Hinggo lauik nan sadidieh
Ka timua Ranah Aia Bangih
Rao jo Mapek Tunggua
Gunuang Mahalintang
Pasisia Banda Sapuluah
Taratak Aia Hitam
Sampai ka Tanjuang Simalidu
Pucuak Jambi Sambilan Lurah

 Daerah Luhak Nan Tigo
 Daerah bakuliliang Gunuang Pasaman
 Daerah sakita Gunuang Sago jo Gunuang Singgalang
 Daerah sakita Gunuang Talang jo Gunuang Karinci
 Daerah Pariangan Padang Panjang jo sakitanyo
 Daerah di Pesisir Selatan inggo Muko-Muko
 Daerah Jambi sabalah barat
 Daerah nan babateh jo Jambi
 Daerah sakita Indragiri Hulu inggo Gunuang Sahilan, Kampar
 Daerah sakita Gunuang Sailan jo Singingi
 Daerah inggo ka rantau pasisia sabalah timua atau daerah Kabupaten Pelalawan
 Daerah sakita Danau Singkarak jo Batang Ombilin
 Daerah inggo Samudra Indonesia
 Daerah sapanjang pinggia Batang Sikilang, Pasaman Barat
 Daerah nan babateh jo Samudra Indonesia
 Daerah sabalah timua Aia Bangih (Sungai Beremas)
 Daerah di kawasan Rao jo Mapek Tunggua
 Daerah nan babateh jo Tapanuli salatan
 Daerah sapanjang pantai barat Sumatra
 Daerah sakita Silauik jo Lunang
 Daerah inggo Tanjung Simalidu
 Daerah sahilia Batang Hari Sistem pamarintah 

 Rajo 
Adityawarman pado awalnyo manyusun sistem pamarintahannyo mirip jo sistem pamarintahan yang ado di MajapahitBatuah, A. Dt. & Madjoindo, A. Dt., (1959), Tambo Minangkabau dan Adatnya, Jakarta: Balai Pustaka. maso itu, meskipun kamudian manyasuaikannyo jo karakter dan struktur kakuasaan karajaan sabalumnyo (Dharmasraya jo Sriwijaya) yang parnah ado pado masyarakaik satampak. Ibu kota diparintah sacaro langsuang dek rajo, samantaro daerah pendukuang tetap diparintah dek Datuk satampak.

Pagaruyung punyo sistem rajo triumvirat yang disebuik rajo tigo selo ("tiga orang raja yang bersila"), yang tadiri dari:

 Rajo Alam yang bakadudukan di Pagaruyung;
 Rajo Adat yang bakadudukan di Buo;
 Rajo Ibadat yang bakadudukan di Sumpur Kudus.

 Mantari 
Rajo-rajo Pagaruyung punyo ampek urang pembesar utamo yang disabuik Basa Ampek Balai, yaitu:

 Bandaro yang bakadudukan di Sungai Tarab;
 Makhudum yang bakadudukan di Sumanik;
 Indomo yang bakadudukan di Suruaso;
 Tuan Gadang yang bakadudukan di Batipuh.

Balakangan, pangaruah Islam manampekkan Tuan Kadi yang bakadudukan di Padang Ganting manggeser kadudukan Tuan Gadang di Batipuh, dan batugas manjago syariah ugamo.

Sabagai aparaik pamarintahan, masiang-masiang Basa Ampek Balai punyo daerah-daerah tatantu tampek mereka berhak managiah upeti sakadarnyo, yang disabuik rantau masiang-masiang pambesar itu. Bandaro mampunyoi rantau di Bandar X, rantau Tuan Kadi adolah di VII Koto dekek Sijunjung, Indomo punyo rantau di bagian utaro Padang sadangkan Makhudum punyo rantau di Semenanjung Melayu, di daerah pamukiman urang Minangkabau di sinan.

Salain itu dalam manjalankan roda pamarintahan, karajaan juo mangenal aparaik pamarintah yang manjalankan kabijakan dari karajaan sasuai jo fungsi masiang-masiang, yang disabuik Langgam nan Tujuah. Mereka tadiri dari:

 Pamuncak Koto Piliang
 Pardamaian Koto Piliang
 Pasak Kungkuang Koto Piliang
 Harimau Campo Koto Piliang
 Camin Taruih Koto Piliang
 Cumati Koto Piliang
 Gajah Tongga Koto Piliang

 Pamarintahan Darek jo Rantau 
Dalam laporannyo, Tomé Pires alah mamformulasikan struktur wilayah dari tanah Minangkabau dalam darek (land) jo rantau (sea/coast), walaupun untuak babarapa daerah pantai timua Sumatra sarupo Jambi jo Palembang disebuikkan alah dipimpin dek seurang patih yang ditunjuak dari Jawa.

Karajaan Pagaruyung mambawahi labiah dari 500 nagari, yang marupokan satuan wilayah otonom pamarintahan. Nagari-nagari iko marupokan dasar karajaan, dan mampunyai kawenangan yang lueh dalam mamarintah. Suatu nagari mampunyai kekayaannya surang dan mampunyoi pangadilan adaiknyo surang. Babarapo buah nagari kadang-kadang mambantuak pasakutuan. Misalnyo Bandar X adolah pasakutuan sapuluah nagari di salatan Padang. Kapalo pasakutuan iko diambiak dari kaum panghulu, dan diagiah gala rajo. Rajo ketek iko batindak sabagai wakia Rajo Pagaruyung.

Dalam pambantukan suatu nagari sajak dahulunyo alah dikenal dalam istilah pepatah yang ado pado masyarakaik adaik Minang itu sendiri yaitu Dari Taratak manjadi Dusun, dari Dusun manjadi Koto, dari Koto manjadi Nagari, Nagari ba Panghulu. Jadi dalam sistem administrasi pamarintahan di kawasan Minang dimulai dari struktur tarandah disebuik jo Taratak, kamudian bakambang manjadi Dusun, kamudian bakambang manjadi Koto dan kamudian bakambang manjadi Nagari. Biasonyo setiok nagari yang dibentuak minimal alah terdiri dari 4 suku yang mandomisili kawasan tersebut.

 Darek 
Luhak nan TigoLuhak Tanah DataLuhak AgamLuhak LimopuluahAlam Surambi Sungai PaguAmpek-Ampek AngkekHuluBatipuah Sapuluah KotoLawang nan Tigo BalaiLarehKubuang TigobalehNagari-nagari Danau ManinjauLuhakLanggam nan TujuahRanahLimokaum Duobaleh KotoSandiLintau Sambilan KotoLubuak nan TigoNilam Payuang SakakiPariangan PadangpanjangSungai Tarab Salapan BatuaTalawi Tigo TumpuakTanjuang nan TigoSapuluah Koto di Ateh
Di daerah Darek atau daerah inti Karajaan Pagaruyung tabagi ateh tigo luhak (Luhak Nan Tigo, yaitu Luhak Tak nan Data, balakangan manjadi Luhak Tanah Data, Luhak Agam dan Luhak Limopuluah). Samantaro pado setiok nagari pado kawasan luhak iko diparintah dek para panghulu, yang mangapaloi masiang-masiang suku yang badiam dalam nagari tersebut. Panghulu dipiliah dek anggota suku, jo warga nagari untuak mamimpin jo mangandalikan pamarintahan nagari tersebut. Kaputusan pemarintahan diambiak melalui kasapakatan para panghulu di Balai Adat, setelah dimusyawarahkan talabiah dahulu. Di daerah inti Karajaan Pagaruyung, Raja Pagaruyung tetap dihormati walau hanyo batindak sabagai panangah jo panantu bateh wilayah.

 Rantau 
Rajo Pagaruyung mangndalikan sacaro langsuang daerah Rantau. Inyo buliah membuek paraturan jo mamunguik pajak di sinan. Rantau marupokan suatu kawasan yang manjadi pintu masuak ka alam Minangkabau. Rantau juo bafungsi sabagai tampek mancari kahidupan, kawasan padagangan. Rantau di Minangkabau dikenal jo Rantau Nan Duo tabagi ateh Rantau di Hilia (kawasan pasisia timua) jo Rantau di Mudiak (kawasan pasisia barat).

Masiang-masiang luhak mampunyoi wilayah rantaunyo surang. Panduduak Tanah Datar marantau ka arah barat jo tenggara, panduduak Agam marantau ka arah utaro jo barat, sadangkan panduduak Limopuluah marantau ka daerah Riau daratan kini, yaitu Rantau Kampar, Rokan jo Kuantan. Salain itu, tadapek daerah pabatasan wilayah luhak jo rantau yang disebuik sabagai Ujuang Darek Kapalo Rantau. Di daerah rantau sarupo di Pasaman, kakuasaan penghulu iko acok bapindah kepado rajo-rajo ketek, yang mamarintah turun tamurun. Di Inderapura, rajo maambiak gela sultan. Samantaro di kawasan lain maambiak gala Yang Dipertuan Besar.

Pambagian daerah rantau adolah sabagai barikuik:

Rantau Luhak Tanah DataRantau Nan Kurang Aso Duo Puluah atau daerah Kabupaten Kuantan Singingi
 Lubuak Ambacang
 Lubuak Jambi
 Gunuang Koto
 Benai
 Pangian
 Basra
 Sitanjua
 Kopa
 Taluak Ingin
 Inuman
 Surantiah
 Taluak Rayo
 Simpang Kulayang
 Aia Molek
 Pasia Ringgik
 Kuantan
 Talang Mamak
 Kualo EnokUjuang Darek Kapalo Rantaunya Anduriang Kayu Tanam
 Guguak Kapalo Hilalang
 Sicincin
 Toboh Pakandangan
 Duo Kali Sabaleh Anam Lingkuang
 Tujuah Koto (Batu Kalang, Koto Baru, Koto Dalam, Tandikek, Sungai Durian, Sungai Sariak, dan Ampalu)

Rantau Luhak Agam

 Tiku Pariaman
 Pasaman Barat
 Pasaman TimurUjuang Darek Kapalo Rantaunya Palembayan
 Silareh Aia
 Lubuak Basuang
 Kampuang Pinang
 Simpang Ampek
 Sungai Garinggiang
 Lubuak Bawan
 Tigo Koto
 Garagahan
 Manggopoh

Rantau Luhak Limopuluah
 Mangilang
 Tanjuang Balik
 Pangkalan
 Koto Alam
 Gunuang Malintang
 Muaro Paiti
 Rantau Barangin
 Rokan (Rambah, Tambusai, Kepenuhan, Kunto Darussalam, Rokan Ampek Koto)
 Gunuang Sailan
 Kuntu
 Lipek Kain
 Ludai
 Ujuang Bukik
 Batu Sanggan
 Tigo Baleh Koto Kampar
 Sibiruang
 Gunuang Malelo
 Tabiang
 Tanjuang
 Gunuang Bungsu
 Muaro Takuih
 Pangkai
 Binamang
 Tanjuang Abai
 Pulau Gadang
 Baluang Koto Sitangkai
 Tigo Baleh
 Lubuak Aguang
 Limo Koto Kampar (Kuok, Bangkinang, Salo, Rumbio, Aia Tirih)
 Taratak Buluah
 Pangkalan Indawang
 Pangkalan Kapeh
 Pangkalan Sarai
 Koto Laweh

Samantaro kawasan Rantau Pasisia Panjang atau Banda Sapuluah (Banda Sapuluah) dipimpin dek Rajo Nan Ampek (ampek urang yang bagala rajo; Rajo Airhaji, Rajo Bungo Pasang, Rajo Kambang, Rajo Palangai). Kawasan iko marupokan samacam konfederasi dari 10 daerah atau nagari (negeri), yang masiang-masiang dipimpin dek 10 urang panghulu. Nagari-nagari tarsebuik adolah:

 Airhaji
 Bungo Pasang atau Painan Banda Salido
 Kambang
 Palangai
 Lakitan
 Tapan
 Tarusan
 Batang Kapeh
 Ampek Baleh Koto Kabupaten Mukomuko
 Limo Koto Kabupaten Mukomuko

Nagari-nagari iko kamudian dikenal sabagai bagian dari Kerajaan Inderapura, tamasuak daerah Anak Sungai, yang mancakup lambah Manjuto jo Airdikit (disabuik sabagai nagari Ampek Baleh Koto), jo Muko-muko (Limo Koto'').

Salain katigo daerah-daerah rantau tadi, tadapek suatu daerah rantau yang talatak di wilayah Semenanjung Malaya (Malaysia koni). Babarapo kawasan rantau tasabuik manjadi nagari, kamudian masyarakaiknyo mambantuak konfederasi (samacam Luhak), jo pado maso awal maminta dikirimkan rajo sabagai pamimpin atau pamasatu mereka kapado Yang Dipertuan Pagaruyung, kawasan tasebuik dikenal sabagai Negeri Sembilan, nagari-nagari tersebut adalah:

 Jelai
 Jelebu
 JoholRujuaKlang
 Naning
 Pasir Besar
 Rembau
 Segamat
 Sungai Ujong
 Rujuakan

 Rujuakan